Document ID: /roh_data/filtered/fineweb-2-filterrobots_roh.jsonl.gz/51630

Persunas che han regularmain contact cun utschels duain sa laschar vaccinar cunter la grippa. Quai cusseglia l’Uffizi federal da sanadad BAG.
Cun uschè ina vaccinaziun vul ins impedir che las persunas s’infecteschian il medem mument cun in virus da la grippa d’utschels ed in virus d’ina grippa tar ils umans.
Ultra da quai cusseglia il BAG la vaccinaziun era a persunas sur 65, a persunas cun malsognas respiratoricas e dal cor cronicas, dunnas en speranza e persunas che han contact cun ina gruppa da ristg.